## Slika na kojoj se prikazuje tekst  Opis je automatski generiran

##

 **BILJEŠKE UZ FINANCIJSKE IZVJEŠTAJE**

**Općine Kostrena** **za razdoblje 1.siječanj-31.prosinac 2024. godine**

***OBVEZNIK***

 **538 –** OPĆINA KOSTRENA

 SV. LUCIJA 38, 51221 KOSTRENA

 RKP: 30568

 MATIČNI BROJ: 2634465

 OIB: 32131316182

 RAZINA: 23

 RAZDJEL: 000

 ŠIFRA DJELATNOSTI: 8411

 **RAZDOBLJE: 01.01.2024. – 31.12.2024.**

Obveza sastavljanja financijskih izvještaja u sustavu proračuna propisana je člankom 139. Zakona o proračunu (Narodne novine, broj 144/21) dok su oblik, sadržaj, razdoblja za koja se sastavljaju te rokovi njihovog podnošenja propisani Pravilnikom o financijskom izvještavanju u proračunskom računovodstvu (Narodne Novine, broj 37/22).

U skladu s odredbama navedenog Pravilnika financijski izvještaji Općine Kostrena za razdoblje od 01. siječnja do 31. prosinca 2024.g. nadopunjuju se bilješkama kako slijedi:

1. **BILJEŠKE UZ IZVJEŠTAJ O PRIHODIMA, RASHODIMA, PRIMICIMA I IZDACIMA ZA 2024.G.**

6331 – iznos od 62.642,65 eur odnosi se na pomoći državnog proračuna na ime poticaja za dobrovoljno funkcionalno spajanje JLS-a (Model A – Zajedničko trgovačko društvo KD Autotrolej doo). Iznos od 41.280,00 eur odnosi se na sredstva pomoći za fiskalnu održivost vrtića. Iznos od 2.654,00 eur odnosi se na sredstva pomoći od PGŽ Primorsko goranske odn. Centra za poljoprivredu PGŽ-a za uređenje povrtnjaka u dvorištu Djerčjeg vrtića Zlatna ribica.

6332 – iznos od 5.062,39 eur se odnosi na pomoći iz državnog proračuna za Energetsku obnovu stadiona u Žuknici. Iznos od 4.719,57 eur odnosi se na zadnju isplatu sredstava za projekt Kuća kostrenskih pomoraca koji se provodio putem ITU mehanizma. 230.600 eur odnosi se na isplatu pomoći iz proračuna PGŽ-a, sukladno sporazumu o sufinanciranju Kapitalnog projekta „Dom za starije osobe“. Iznos od 10.000 eur odnosi se na pomoći iz proračuna PGŽ za sufinanciranje projekta Boćarsko-društvenog doma u Žuknici.

6381- Navedeni iznos od 32.825,19 eur odnosi se na tekuće pomoći za provedbu projekta „Stori po svoju“ (zadnja uplata po zadnjem ZNS-u). 3.960,00 eur odnosi se na tekuće pomoći temeljem prijenosa EU sredstava (Fond za zaštitu okoliša i energetsku učinkovitost) za aktivnost Izrada akcijskog plana energetski i klimatski održivog razvitka (SECAP), a 680 eur odnosi se na pomoći ostvarene za provedbu aktivnosti Gospodarenje otpadom-edukacija stanovništva (Fond za zaštitu okoliša i energetsku učinkovitost)

6382 – Iznos u visini 487.358,15 eur odnosi se na kapitalne pomoći temeljem prijenosa EU sredstava za projekt Izgradnje područnog dječjeg vrtića Paveki. Za projekt "Izgradnje područnog dječjeg vrtića u Pavekima“, od strane Ministarstva znanosti i obrazovanja u prosincu 2022. godine donesena je *Odluka o financiranju* kojom se općini Kostrena dodjeljuju bespovratna sredstva u visini 487.358,15 EUR. *Ugovor o dodjeli bespovratnih sredstva*, potpisan od strane Općine Kostrena, Ministarstva znanosti i obrazovanja i SAFU-a kao provedbenog tijela. Čitav iznos isplaćen je u ovom izvještajnom razdoblju.

Iznos od 81.425,00 eur odnosi se na kapitalne pomoći temeljem prijenosa EU sredstava (Fond za zaštitu okoliša i energetsku učinkovitost) za provedbu nabavke Spremnika za odvojeno prikupljanje otpada.

Iznos od 1.841.528,97 eur predstavlja iznos uplate predujma, a temeljem odobrenih sredstava za Kapitalni projekt „Dom za starije osobe“ iz Mehanizma za oporavak i otpornost NPOO 2021-2026. Od strane Ministarstva rada, mirovinskog sustava, obitelji i socijalne politike je u rujnu 2023. godine donesena Odluka o financiranju projekta.  U listopadu 2023. Općina Kostrena je potpisala Ugovor o dodjeli bespovratnih sredstava za projekte koji se financiraju iz mehanizma za oporavak i otpornost 2021.-2026. u iznosu od 6.138.429,89 eura.

6423 – prihodi od nefinancijske imovine bilježe značajno smanjenje u odnosu na isto razdoblje prethodne godine prvenstveno iz razloga što je općina u prvom tromjesečju 2023. g uprihodovala 24.795,94 EUR od naknada za korištenje prostora elektrana s obzirom da je termoelektrana HEP-a na području općine Kostrena imala zabilježenu aktivnost proizvodnje električne energije, što u 2024.g. nije bio slučaj.

6429 -navedeni iznos odnosi se na naknade za korištenje grobnih mjesta za novoizgrađeno groblje u Sv. Luciji.

6526 – 13.141,00 eur odnosi se na prihod od Centra Kulture Kostrena od prodaja ulaznica za muzej, te ulaznica za predstave

5.656,87 eur odnosi se na sredstva za razvoj (KD Autotrolej)

3.676,30 eur odnosi se na prihode od Knjižnice Kostrena od članarina i zakasnina

128.610,15 eur odnosi se na prihod dječjeg vrtića Zlatna ribica i to od sufinanciranja cijene vrtića od roditelja

6532 – prihodi od komunalne naknade bilježe porast prvenstveno iz razloga korekcije cijene odnosno izdavanja novog rješenja za najvećeg obveznika komunalne naknade u Kostreni, INA rafinerija nafte.

6631 –Iznos od 39.854,66 eur odnosi se na uplatu od strane komunalnog društva Čistoća, a temeljem Sporazuma o sufinanciranju izvedenih građevinskih radova na pripremi za ugradnju poluukopanih spremnika za odlaganje komunalnog otpada na području Općine Kostrena.

Iznos od 1.200 eur odnosi se na donaciju trgovačkog društva dječjem vrtiću Zlatna ribica za nabavku novih igračaka.

6632 – navedeni iznos u 2023.g odnosi se na knjiženje prijenosa vlasništva nekretnine „Kostrenska kuća“ koju je TZ Općine Kostrena prenijela u vlasništvo Općini Kostrena. U 2024.g. iznos od 99 eur odnosi se na donaciju fizičke osobe knjižnici Kostrena.

31 – rashodi za zaposlene bilježe povećanje u odnosu na prethodnu godinu iz razloga povećanja plaća službenika i načelnika sredinom godine, povećanja plaća djelatnika proračunskih korisnika općine Kostrena (najveći utjecaj ima povećanje plaća djelatnicima dječjeg vrtića kojih ima najveći broj) i povećanja paušalne naknade za obrok koji od 2024.g. iznosi 100 eur po zaposleniku, a prethodne godine iznosio je 66,30 eur.

3434 – najveći dio odnosi se na iznos 20.000 eur koliko je iznosila naknada za odobrenje kredita kod HBOR-a za financiranje izgradnje Doma za starije Kostrena. Iznos od 6.348,48 eur odnosi se na povrat krivo obračunatog i naplaćenog komunalnog doprinosa u prethodnim godinama.

3522 – iznos je viši u odnosu na isto razdoblje prethodne godine prvenstveno zbog povećanja subvencije Komunalnom društvu Autotrolej.

3631 – iznos od 8.125,00 eur odnosi se na podmirenje 50% troška izrade studije izvedivosti općini Čavle s kojom općina Kostrena sudjeluje u zajedničkom projektu „Ča-Ko% koji će biti financiran putem ITU mehanizma.

3661 – čitav iznos odnosi se na financiranje JVP Grada Rijeke

3821 – iznos u visini 30.000 eur se odnosi na kapitalnu donaciju Lučkoj upravi Bakar-Kraljevica-Kostrena, a iznos 25.162,84 eur se odnosi na kapitalnu donaciju crkvi Sv. Barbara

4212 – iznos u 2024.g. bilježi povećanje prvenstveno iz razloga provođenja projekta izgradnje dječjeg vrtića Paveki (2.306.849,32 eur), izgradnje Doma za starije osobe (393.777,96 eur), uređenje školskog košarkaškog igrališta (264.358,31 eur).

4213 -najznačajniji iznosi odnose se na izgradnju ceste Maračići (430.195,23 eur), ceste Rožići 215.426,38 eur.

4227 – iznos u 2024.g. bilježi značajno povećanje prvenstveno iz razloga nabavke spremnika za odvojeno prikupljanje otpada

4511 – iznos od 172.700,57 eur odnosi se na uređenje prostorija za branitelje, a iznos od 31.875 eur odnosi se na ulaganje u rekonstrukciju OŠ Kostrena.

8422 – odnosi se na povlačenje kreditnih sredstava odobrenih od HBOR-a za izgradnju dječjeg vrtića u Pavekima

5422 – odnosi se na otplatu kredita odobrenog od HBOR-a, ESIF kredit koji se koristio za financiranje projekta Energetska obnova vrtića Zlatna Ribica.

5443 – odnosi se na otplatu kredita odobrenog od PBZ-a, a za provedbu kapitalnih projekata „DRUŠTVENO VATROGASNI DOM U PAVEKIMA“ i „REKONSTRUKCIJA POMOĆNOG IGRALIŠTA STADIONA U ŽUKNICI“

U procesu konsolidacije eliminiraju se prihodi iskazani na kontu 671 i rashodi iskazani u okviru računa 367 u ukupnom iznosu 1.257.065,87 koji se odnose u najvećem dijelu na Dječji vrtić Zlatna ribica sa 989.040,91 eur koji je povećan o odnosu na prethodnu godinu zbog potrebe za osiguranjem dodatnih sredstava za nesmetano funkcioniranje poslovanja. Iznos od 103.601,12 eur odnosi se na proračunskog korisnika Narodna knjižnica Kostrena, a iznos od 164.423,84 eur odnosi se na proračunskog korisnika Centar kulture Kostrena.

*Konsolidirani iznos viška prihoda i primitaka raspoloživog u slijedećem razdoblju iznosi 2.269.884,31 eur, a pregled ostvarenih viškova i manjkova prihoda i primitaka daje se u tabeli:*

|  |  |
| --- | --- |
|  | **Općina Kostrena Konsolidirano** |
| UKUPNI PRIHODI I PRIMICI  | 13.040.076,55 |
| UKUPNI RASHODI I IZDACI  | 12.498.543,86 |
| VIŠAK PRIHODA I PRIMITAKA  | 541.532,69 |
| MANJAK PRIHODA I PRIMITAKA  | 0 |
| Višak prihoda i primitaka - preneseni  | 1.728.351,62 |
| Manjak prihoda i primitaka - preneseni  | 0 |
| Višak prihoda i primitaka raspoloživ u sljedećem razdoblju  | **2.269.884,31** |
| Manjak prihoda i primitaka za pokriće u sljedećem razdoblju  | 0 |

1. **BILJEŠKE UZ BILANCU**

Najznačajnije povećanje vidljivo je na :

051 – najveći građevinski objekt u pripremi je Projekt Dječji vrtić Paveki (2.670.677,48 eur), Dom za starije osobe (828.671,66 eur), cesta Maračići (473.069,72 eur).

**POTRAŽIVANJA**

161 - Potraživanja za poreze u iznosu od 160.742,72 eur, obuhvaćaju potraživanja za porez na kuće za odmor u iznosu od 1.931,19 eur, potraživanja za porez na promet nekretnina u iznosu od 97.706,68 eur, potraživanja za porez na potrošnju u iznosu od 23.676,21 eur, potraživanja za porez na tvrtku u iznosu od 37.428,64 eur.

165 - Potraživanja za prihode po posebnim propisima imaju slijedeću strukturu:

- potraživanja za komunalne doprinose 125.747,62 eur

- potraživanja za kom. nak. Stanovništva 24.520,99 eur

- potraživanja za naknade za grobno mjesto 795,81 eur

- potraživanja za kom. nak. posl. Prostor 41.210,01 eur

- potraživanja za NUV 46.927,57 eur

172 - potraživanja od prodaje dugotrajne imovine odnose se na potraživanja za otkup stanova na obročnu otplatu.

**OBVEZE**

2622 – iznos od 171.789,88 eur se odnosi na Esif kredit HBOR-a za energetsku obnovu Zgrade DV Zlatna ribica sa saldom na dan 31.12.2024. g. 171.789,88 eur Ugovor o kreditu zaključen je u 2020. g. u visini 1.849.073,07 kn. Rok i način otplate kredita je u 120 mjesečnih rata počevši od 31.01.2022. g. Kamatna stopa iznosi 0,5% godišnje. Kao instrument osiguranja izdana je zadužnica OV-1324/2020.

330.000,00 eur odnosi se na kredit HBOR-a za izgradnju dječjeg vrtića u Pavekima sa saldom odn. iznosom koji se koristio u 2024.g. na dan 31.12.2024.g 330.000 eur. Ugovor o kreditu zaključen je u 2023.g. u visini 1.330.000 eur. Kredit je još u fazi korištenja. Rok i način otplate kredita je u 120 mjesečnih rata počevši od 31.1.2026.g. Kamatna stopa iznosi 1,24 % godišnje. Kao instrument osiguranja izdane su zadužnice OV-3802/2023 i 3801/2023 i tri bjanko mjenice.

2643 - Iznos se odnosi na kredit odobren od PBZ-a za realizaciju dva kapitalna projekta „DRUŠTVENO VATROGASNI DOM U PAVEKIMA“ i „REKONSTRUKCIJA POMOĆNOG IGRALIŠTA STADIONA ŽUKNICA“. Ugovor o kreditu zaključen je u 2020. g. u visini 14.000.000,00 kn. Kredit je iskorišten u potpunosti do 30.06.2022.g., a počeo se otplaćivati 31.07.2022. g. stoga mu je saldo na dan 31.12.2024.g. 1.393.589,31 eur. Kamatna stopa iznosi 1,12% godišnje, fiksna. Kao instrument osiguranja izdana je zadužnica OV-2299/2020.

996 - Izvanbilančni zapisi na dan 31.12.2024. godine iznose130.459,18 eur od čega se 2.148,64 eur odnose na zaprimljenu opremu na revers od strane Središnjeg ureda za razvoj digitalnog društva. 128.310,54 eur, a odnose se na procijenjene potencijalne obveze Općine Kostrena po pokrenutim sudskim sporovima u tijeku za koje se procjenjuje da bi mogli postati obveza u narednom periodu od 3 godine:

|  |  |  |
| --- | --- | --- |
|  | **Potencijalne obveze po sudskim sporovima u tijeku na dan 31.12.2024.** |  |
|  |  |  |  |  |
| **R.B.** | **TUŽITELJ** | **POSL.BR.** | **OPIS** | **VPS eur** |
| 1 | DINOCOP | Povrv-297/19 (P-228/20 TS Rijeka) | ovrha na temelju vjerodostojne isprave |  72.793,48  |
| 2 | N. DEŠA | Pn-2/21 | tužba radi naknade štete |  55.517,06  |
|   |   | **UKUPNO** |  |  **128.310,54**  |

Proračunski korisnici nemaju potencijalnih obveza po sudskim sporovima.

Općina Kostrena u razdoblju od 01. 01. do 31.12.2024. godine nema izdanih jamstava za kreditne obveze prema drugima.

***Pročelnica Upravnog odjela za financije i gospodarstvo:***

 ***Mirjana Padovan Banić, dipl.oec***

 ***Općinski načelnik:***

 ***Dražen Vranić, dipl.iur***